CELEX: 62009CJ0474
Fellebbezés
Állami támogatások
Megsemmisítés iránti kereset
A Vizcaya, Álava és Guipúzcoa tartományok vállalkozásai részére Spanyolország által nyújtott állami támogatási programokról szóló bizottsági határozatok
A beruházási összeg 45%-át kitevő adójóváírás
Jogos bizalom
Az arányosság elve
A jogbiztonság és a gondos ügyintézés elve
Ésszerű határidő betartása
A bejelentés hiánya

Fellebbezés az Elsőfokú Bíróság (kibővített ötödik tanács) T‑230/01–T‑232/01. és T‑267/01–T‑269/01. sz., Diputación Foral
de Álava és társai és Gobierno Vasco kontra Bizottság egyesített ügyekben 2009. szeptember 9‑én hozott azon ítélete ellen,
amely elutasította a T‑230/01. és T‑267/01. sz. ügyekben az Álava tartomány bizonyos újonnan alapított vállalkozásai részére
Spanyolország által végrehajtott támogatási programról szóló, 2001. július 11‑i 2002/892/EK bizottsági határozat (HL 2002. L 314.,
1. o.) megsemmisítése iránti kérelmet, a T‑231/01. és T‑268/01. sz. ügyekben a Vizcaya tartomány bizonyos újonnan alapított
vállalkozásai részére Spanyolország által végrehajtott támogatási programról szóló, 2001. július 11‑i 2002/806/EK bizottsági
határozat (HL 2002. L 279., 35. o.) megsemmisítése iránti kérelmet, valamint a T‑232/01. és T‑269/01. sz. ügyekben a Guipúzcoa
tartomány bizonyos újonnan alapított vállalkozásai részére Spanyolország által végrehajtott támogatási programról szóló, 2001.
július 11‑i 2002/540/EK bizottsági határozat (HL 2002. L 174., 31. o.) megsemmisítése iránti kérelmet.
Rendelkező rész
1)         A Bíróság a fellebbezéseket és a csatlakozó fellebbezéseket elutasítja.
2)         A Bíróság a Territorio Histórico de Vizcaya – Diputación Foral de Vizcayát, a Territorio Histórico de Álava – Diputación Foral
de Álavát, a Territorio Histórico de Guipúzcoa – Diputación Foral de Guipúzcoát, a Cámara Oficial de Comercio, Industria y
Navegación de Vizcayát, a Cámara Oficial de Comercio e Industria de Álavát és a Cámara Oficial de Comercio, Industria y Navegación
de Guipúzcoát egyenlő arányban kötelezi a jelen fellebbezésekkel összefüggésben felmerült költségek viselésére.
3)         A Spanyol Királyság maga viseli a saját költségeit.